ดมีตรี อีวานอฟสกี

ดมีตรี อีโอซีโฟวิช อีวานอฟสกี (; 28 ตุลาคม ค.ศ. 1864 – 20 มิถุนายน ค.ศ. 1920) เป็นนักพฤกษศาสตร์ชาวรัสเซีย เป็นผู้ค้นพบไวรัสเป็นคนแรกในปี ค.ศ. 1892 และเป็นหนึ่งในผู้ก่อตั้งวิชาวิทยาไวรัส (virology)

อีวานอฟสกีเรียนที่มหาวิทยาลัยเซนต์ปีเตอส์เบิร์ก ก่อนจะถูกส่งไปที่ยูเครนและเบสซาราเบียเพื่อสืบหาโรคที่เกิดกับต้นยาสูบ ปี ค.ศ. 1890 เขาย้ายไปที่ไครเมีย และพบว่าโรคที่เกิดกับต้นยาสูบนั้นมีที่มาจาก "บางสิ่งที่เล็กมาก ซึ่งไม่ใช่แบคทีเรีย" เขาตีพิมพ์การค้นพบนี้ลงในบทความ ปี ค.ศ. 1892 และตีพิมพ์วิทยานิพนธ์ ในปี ค.ศ. 1902 หลังจากนั้น อีวานอฟสกีก็ย้ายไปทำงานที่วอร์ซอและรอสตอฟ-นา-โดนู

ปี ค.ศ. 1898 มาร์ตีนึส ไบเยอริงก์ (Martinus Beijerinck) นักจุลชีววิทยาชาวดัตช์ ได้ทำการทดลองคล้ายกับอีวานอฟสกี และค้นพบสิ่งที่เขาเรียกว่า "ไวรัส" ไบเยอริงก์ให้การยอมรับอีวานอฟสกีว่าเป็นผู้ค้นพบไวรัสคนแรก

อ้างอิง 

บุคคลจากเซนต์ปีเตอส์เบิร์ก
นักวิทยาศาสตร์ชาวรัสเซีย
ศิษย์เก่าจากมหาวิทยาลัยเซนต์ปีเตอส์เบิร์ก
บุคคลจากมหาวิทยาลัยเซนต์ปีเตอส์เบิร์ก
บุคคลจากมหาวิทยาลัยวอร์ซอ
บุคคลจากมหาวิทยาลัยแห่งชาติตารัส แชวแชนกอ เคียฟ
บุคคลจากมหาวิทยาลัยสหพันธ์ใต้